text: Naturpark under vandet i Lillebælt
  13 marts 2012 kl. 08.08
  Danmarks første undervandsnaturpark kommer til at ligge i Lillebælt. 
  Marine Naturpark Lillebælt skal give turister og lokale oplevelser under vandet, og projektet er færdigt i sensommeren.
  Tanken er, at folk skal kunne opleve Lillebælts natur både på, ved og under vandet.
  Politikerne i Middelfart, Fredericia og Kolding kommuner har netop besluttet at smide penge i projektet - det giver nemlig arbejdspladser.
  Det fortæller TV 2 FYN.
  Kommunerne smider selv penge i projektet men de er godt givet ud, mener Johannes Lundsfryd, formand for miljø- og energiudvalget i Middelfart.
  - Vi regner med, at de tre kommuner som er initiativtagere skyder nogle millioner kroner i prokjektet over en årrække og så regner vi med at få ekstern finansiering til mindst det samme for at skabe vækst og udvikling her som en vigtig del af Trekantsområdet og en vigtig del af Region Syddanmark
  